Toshkent davlat sharqshunoslik universiteti tashkil etildi

Qaror bilan Toshkent davlat sharqshunoslik instituti negizida Toshkent davlat sharqshunoslik universiteti tashkil etildi.
Belgilanishicha, 2020/2021 o‘quv yilidan boshlab:
2020/21 o‘quv yilidan boshlab, universitetga o‘qishga qabul qilishda sharq tillaridan (turk, arab, fors, dari, hind, urdu, xitoy, koreys, uyg‘ur, yapon tillari) topshiriladigan ko‘p balli tizim bo‘yicha imtihonlar o‘rniga test sinovlari o‘tkazilishi yo‘lga qo‘yiladi.
2021/2022 o‘quv yilidan boshlab esa ushbu tajriba boshqa tillar (ispan, italyan, tojik, qozoq, turkman, qirg‘iz tillari va boshqalar) bo‘yicha respublikadagi barcha davlat oliy ta'lim muassasalariga o‘qishga qabul qilishda joriy etiladi.
TDShU o‘zini o‘zi moliyalashtirish tizimiga o‘tayotganini hisobga olib, 2020/2021 o‘quv yilidan boshlab:
Qaror bilan, 2020-2023 yillarda Toshkent davlat sharqshunoslik universitetini kompleks rivojlantirish dasturi va 2023 yilgacha Toshkent davlat sharqshunoslik universitetini rivojlantirishning maqsadli ko‘rsatkichlari (indikatorlari) tasdiqlandi.
Dasturda quyidagilar nazarda tutilmoqda:
Oliy va o‘rta maxsus ta'lim vazirligi 2020 yil 1 iyulga qadar TDShU huzuridagi akademik litsey faoliyatini tanqidiy o‘rganib, uning faoliyatini takomillashtirish, qabul jarayoniga qo‘yilgan talablarni qayta ko‘rib chiqishni o‘z ichiga olgan chora-tadbirlar dasturini tasdiqlaydi.
Chora-tadbirlar dasturida akademik litseyga o‘quvchilar xorijiy tilni bilish darajasiga qarab qabul qilinishini hamda Universitet kafedra mudirlari va yetakchi olimlarining akademik litsey o‘quv guruhlariga biriktirilishini nazarda tutiladi.
Qayd etilishicha, sharq tillari sohasida o‘rta bo‘g‘in professional kadrlarni tayyorlash, shuningdek, iste'dodli yoshlar seleksiyasini amalga oshirish maqsadida Namangan va Xiva shaharlarida sharq tillari bo‘yicha texnikumlar tashkil etilgan.
Oliy va o‘rta maxsus ta'lim vazirligiga 2020 yil 1 avgustga qadar bu texnikumlarni sharq tillarini o‘qitishga moslashtirish, ularni malakali pedagog kadrlar bilan to‘ldirish, moddiy-texnika bazasini mustahkamlash, shuningdek, bitiruvchilarga qo‘yiladigan malaka talablari, o‘quv reja va dasturlarini ishlab chiqish bo‘yicha tegishli choralarni ko‘rish topshirildi.
Shuningdek, universitet tuzilmasida yuridik shaxs maqomiga ega bo‘lmagan Sinxron tarjima laboratoriyasi va Multimedia markazi tashkil etiladi.
Bundan tashqari, TDShU huzurida yuridik shaxs maqomiga ega bo‘lmagan Sharq madaniyati va merosini tadqiq etish ilmiy-tadqiqot markazi hamda Sharq mamlakatlarining rivojlanishini tadqiq etish ilmiy-tahlil markazi faoliyati yo‘lga qo‘yiladi.
Universitet Yozma yodgorliklar bo‘yicha maqsadli ilmiy tadqiqotlarni amalga oshirish uchun Fanlar akademiyasining Abu Rayhon Beruniy nomidagi Sharqshunoslik instituti fondida saqlanayotgan qo‘lyozma va toshbosma manbalarning faksimile, foto, skaner nusxalari bilan bepul ta'minlanadi.
Fanlar akademiyasi ilmiy-tadqiqot institutlari va muzeylari huzurida TDShUning adabiy va tarixiy manbashunoslik yo‘nalishlarida kadrlar tayyorlovchi kafedralarining filiallari ochiladi.
Innovatsion rivojlanish vazirligiga Fanlar akademiyasi hamda Oliy va o‘rta maxsus ta'lim vazirligi bilan birgalikda har yilgi ilmiy faoliyatga oid davlat dasturlarini shakllantirishda ularda sharqshunoslik sohasi bo‘yicha maqsadli ilmiy-tadqiqot loyihalari amalga oshirilishini nazarda tutish vazifasi yuklatildi.
O‘zbekiston Respublikasi Fanlar akademiyasi universitet bilan birgalikda:
Qator idoralarga 3 oy muddatda “Toshkent shahrida “Sankt-Peterburg davlat universiteti” federal davlat budjeti oliy ta'lim muassasasi filialini tashkil etish to‘g‘risida”gi prezident qarori loyihasini o‘rnatilgan tartibda kiritish topshirildi.
Toshkent avtomobil yo‘llarini loyihalash, qurish va ekspluatatsiyasi institutining Toshkent shahri, Mirobod tumani, Amir Temur shoh ko‘chasi, 20a-uy manzilida joylashgan bino va inshootlari tegishli hududi bilan birgalikda TDShUga operativ boshqaruv huquqi asosida beg‘araz o‘tkazib beriladi.
2021 yil 1 avgustga qadar TDShUga berigan shu hududda universitetning yangi 9 qavatli binosi va sport majmuasi qurib, foydalanishga topshiriladi.